|  |  |
| --- | --- |
|  | MESTO Nové Mesto nad VáhomMestský úrad |

Č. 32831/2020 Nové Mesto nad Váhom 3.11.2020

Podľa § 5 ods. 3 zákona NR SR č. 552/2003 Z. z. o výkone práce vo verejnom záujme v znení neskorších predpisov a § 4 zákona NR SR č. 596/2003 Z. z. o štátnej správe v školstve a školskej samospráve v znení neskorších predpisov mesto Nové Mesto nad Váhom vyhlasuje

**výberové konanie** **na vymenovanie riaditeľa/-ky**

**Centra voľného času, Štúrova ul. č. 590, Nové Mesto nad Váhom**

**A. Kvalifikačné predpoklady a podmienky** podľa § 39 zákona NR SR č. 138/2019 Z. z. o pedagogických zamestnancoch a odborných zamestnancoch, t. j.

1. kvalifikačné predpoklady na výkon pracovnej činnosti v príslušnej kategórii a podkategórii pedagogického zamestnanca
2. podmienky zaradenia do kariérového stupňa pedagogický zamestnanec s 1. atestáciou

**B. Ďalšie požiadavky a kritériá**:

1. bezúhonnosť v zmysle § 15 zákona č. 138/2019
2. spôsobilosť na právne úkony v plnom rozsahu
3. zdravotná spôsobilosť podľa § 16 zákona NR SR č. 138/2019
4. ovládanie štátneho jazyka podľa § 17 zákona NR SR č. 138/2019
5. znalosť platných právnych predpisov potrebných na výkon funkcie
6. absolvovanie funkčného vzdelávania podľa § 47 a § 89 zákona NR SR č. 138/2019
7. osobnostné a morálne predpoklady, organizačné schopnosti, kreatívnosť, komunikatívnosť
8. ovládanie práce s počítačom (Word, Excel, internet)

**C. Požadované doklady uchádzačov:**

1. písomná prihláška do výberového konania
2. štruktúrovaný životopis
3. overené kópie dokladov o dosiahnutom vzdelaní
4. doklad o zdravotnej spôsobilosti podľa § 16 ods. 2 zákona NR SR č. 138/2019
5. návrh koncepcie rozvoja školského zariadenia
6. čestné vyhlásenie o bezúhonnosti
7. písomný súhlas so spracovaním osobných údajov na účely výberového konania

**D. Predpokladaný termín nástupu do funkcie: 1.1.2021**

Uchádzačov, ktorí splnia predpoklady v zmysle §5 ods.5 zákona č. 552/2003, pozve rada školy na výberové konanie najmenej sedem dní pred jeho začatím. Výberová komisia overí a posúdi predpoklady, schopnosti a odborné znalosti uchádzačov potrebné na výkon funkcie vzhľadom na povahu povinností riadiaceho zamestnanca a na povahu riadiacej práce.

**Termín a miesto podania prihlášky**: Prihlášky s požadovanými dokladmi možno doručiť do **18.11.2020** vrátane v zalepenej obálke označenej nápisom „Neotvárať - výberové konanie – riaditeľ CVČ “ na adresu: Mestský úrad v Novom Meste nad Váhom, Ul. čsl. armády č. 1, PSČ: 915 32. Pri doručení poštou rozhoduje dátum podacej pečiatky.

 Ing. Jozef Trstenský

 primátor mesta

**Telefón:** **Telefax: Adresa:** Čsl. armády 1

032/ 7402 120 032/ 7402 111 915 32 Nové Mesto nad Váhom

|  |  |
| --- | --- |
| www.nove-mesto.sk |  msu@nove-mesto.sk |